*253. számú előterjesztés*

*Bátaszék Város Önkormányzatának 2020. évi költségvetéséről szóló önk.-i rendelet III. számú módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Nagyné Gyura Györgyi pénzügyi irodavezető  **Törvényességi ellenőrzést végezte:** Kondriczné dr. Varga Erzsébet jegyző |

***Tisztelt Képviselő-testület!***

Általános indokolás:

Az önkormányzati gazdálkodás szabályait alapvetően az államháztartásról szóló 2011. évi CXCV. törvény (a továbbiakban: Áht), valamint annak végrehajtásáról szóló 368/2011. (XII.31.) Kormányrendelet határozza meg.

Az Áht. 34.§ (4) bekezdése értelmében a költségvetésben jóváhagyott egyes bevételi és kiadási költségvetési előirányzatokat érintő változásokat az önkormányzat költségvetési rendeletében át kell vezetni. Jelen előterjesztés szerinti rendelet-tervezet ezen előírásoknak való megfelelést szolgálja.

Bátaszék Város Önkormányzatának 2020. évi költségvetését **a 3/2020.(III.11**.) önk.-i rendeletével hagyta jóvá a képviselő-testület.

A 2020. évi eredeti költségvetési rendeletben meghatározott előirányzatok az év során a gazdálkodási sajátosságokból adódóan, mind külső forrásjuttatás, mind belső intézkedések hatására folyamatosan változnak.

Ezeknek a változásoknak megfelelően a **134/2020. (VI.24.)** és a **178//2020. (IX.23.)-**i önkormányzati rendeletek már tartalmazzák a korábban bekövetkezett változásokat a költségvetés szerkezetében.

A költségvetés 2. módosítását követően eltelt időszakban az Önkormányzat a központi költségvetésből, illetve támogatás értékű bevételekből, valamint az önkormányzati feladatellátáshoz kapcsolódóan újabb forráshoz jutott, melyek a költségvetés mind bevételi, mind kiadási oldalát érintették.

Változások következtek be az önkormányzati költségvetési szervek előirányzataiban is, melyek ezen előirányzat módosítás részeként jelentkeznek.

Részletes indokolás:

Az eredeti költségvetés tervezésekor a bevételi és kiadási főösszeg 1 724 910 e Ft volt. Az első előirányzat módosítás ezt az összeget 10 085 e Ft-tal növelte, míg a második módosításnál 35 561 e Ft növekménnyel módosítottuk a főösszeget 1 770 556 e Ft-ra.

Jelen előterjesztésben 152 505 e Ft többletforrást és annak kiadási vonzatát kívánom előterjeszteni, mellyel együtt az Önkormányzat főösszege 1 923 061 e Ft-ra változik, ami az eredeti költségvetés 111 %-a.

**Bátaszék Város Önkormányzata**

Bevételek:

Az állami támogatások tekintetében a normatíva alapján történő igényléseknél a tárgyévben 2 alkalommal (májusban és októberben) lehetőség van a felmérőszámok módosítására, illetve az év közbeni törvényi változásoknak megfelelő pontosításra.

* Ennek megfelelően az októberi pótfelmérés keretében megigényeltünk az állami költségvetésből 1 573 e Ft köznevelési feladat támogatást, részben a pedagógusok bértámogatására, részben az óvoda működésének támogatására.
* A szociális és gyermekjóléti feladatok esetében is lehetőségünk volt 3 813 e Ft támogatás lekérésére, mely a szociális ágazati pótlék mellett a bölcsődei támogatásra, valamint a házi segítségnyújtási feladatokra is kiegészítést nyújt a 2020-as évben.
* A kulturális feladatok támogatása esetén az illetménypótlékok különbözete 117 e Ft többletforrást jelent.
* Valamint a korábbi adójóváírás eltörlése miatt jelentkező bérkompenzációra 316 e Ft-ot tudtunk kiegészítésképpen megigényelni.

Az egyéb működési célú támogatás bevételei között pályázaton, vagy egyéb elszámolás kapcsán finanszírozott összegek szerepelnek, összesen 38 235 e Ft.

Ezen támogatások között vannak olyan tételek, melyek már megvalósult beszerzéseket, rendezvényeket, vagy korábbi évi felhasználásokat támogatnak utólagos elszámolással (2018-as Bornapok, az oktatási (MOB) és a szociális (ESZGY) tárulások előző évi elszámolásai, TETT kiegészítés). Illetve olyan támogatások is megjelennek, melyek felhasználása áthúzódik a következő évre (TOP 3.2.1.-00026 az iskola energetikai felújításához tartozó 9 271 e Ft működési kiadás, a soron következő Bátaszéki Bornapok támogatása).

A felhalmozási célú támogatások bevételeit a pályázati elbírálásoknak megfelelően 108 261 e Ft-tal tudjuk növelni a mostani előirányzat módosítás keretében, ami az eredeti költségvetés 114 813 e Ft-jához viszonyítva további 94 %-os növekedést jelent.

Hazai forrásból 16 758 e Ft támogatást nyertünk el belterületi járda felújításra, 262 e Ft-ot közművelődési érdekeltségnövelő támogatásként tudunk hozzátenni a korábban meghatározott önrészhez. A Tájház felújítására megítélt 20 millió Ft első részlete, 10 millió Ft megérkezett a számlánkra, mellyel szintén növelni tudjuk a felhalmozási célú bevételeink előirányzatát.

Európai Uniós forrásból kerül finanszírozásra a TOP 3.2.1.-00026 – Önkormányzati épületek energetikai korszerűsítése, mely az egyéb működési célú kiadásoknál említett támogatás keretében 81 241 e ft felhalmozási kiadást biztosít önkormányzatunk részére.

Működési bevételeink között technikai átcsoportosítások szerepelnek.

Sikerült a Ford Transitot értékesíteni, ezért az eladási ár áfa részét, 850 e Ft-ot szerepeltetjük a bevételek között, amelyek a kiadási oldalon is megjelennek a dologi kiadások között.

Kiadások:

A személyi juttatások és munkaadót terhelő járulékok tekintetében módosítás nem történt.

A dologi kiadásoknál 11 956 e Ft előirányzat növekedés átvezetésének a részletezését az alábbi táblázat tartalmazza:

|  |  |
| --- | --- |
| ***Dologi kiadások*** | ***11 956*** |
| 223/2020 Bát-Kom vállakozási szerz.mód. | -693 |
| 225/2020 Védőoltás keretösszeg emelés | 300 |
| 238/2020 Természetbeni települési támogatás | 1 000 |
| 239/2020 Belterületi utak kátyúzása | 248 |
| 240/2020 Mederkotrásból kikerült iszap elterítési fel. | 1 524 |
| TOP 3.2.1-00026-Önkormányztai épületek energetikai korsz/Iskola | 9 271 |
| 245/TOP-3.2.1-Energetika pály/Iskola-tervező kivál. | 501 |
| 197/2020 Új közösségi tér, művelődési ház megval.-látványterv Ct felold | 635 |
| 282/2020 Karácsonyi adományozás-létfenntartási gondokkal küzdők tám. | 850 |
| Kerékpárút támogatás | 324 |
| Ford értékesítés fizetendő áfa | 850 |
| 274/2020 Piac létrehozása Bátaszéken c. pályázat tervdokumentáció elkészítése | 1 416 |
| 311/2020 Bát-Kom keretszerződés módosítás | -4 270 |

Az ellátottak pénzbeli juttatásai 870 e Ft növekedést mutatnak, a 238/2020-as önkormányzati határozatban szereplő feladat végrehajtása miatt

|  |  |
| --- | --- |
| ***Ellátottak pénzbeli juttatásai*** | ***870*** |
| 238/2020 Települési támogatás | 500 |
| 238/2020 Köztemetés | 250 |
| 238/2020 Iskolakezdési támogatás | 120 |

Az államháztartáson belüli működési támogatások összességben - 714 e Ft összegben csökkennek. Itt szerepeltetjük a MOB és ESZGY normatíva alapú elszámolásait.

|  |  |
| --- | --- |
| ***- Egyéb működési célú támogatások kiadása ÁH-n belülre*** | ***-714*** |
| 234/2020 Gondozási Kp. Pótelőirányzat | 874 |
| Pedagógusok bértámogatása - októberi felmérés pótigény-MOB | 1 311 |
| Óvodaműködtetés támogatása - októberi felmérés pótigény-MOB | 262 |
| Szociális ágazati pótlék 202010 ESZGY | 1 045 |
| Szociális étkeztetés - októberi felmérés lemondás-ESZGY | -196 |
| HSNY - októberi felmérés pótigény-ESZGY | 1 287 |
| Bölcsőde támogatása - októberi felmérés pótigény-MOB | 599 |
| Bölcsőde támogatása - októberi felmérés pótigény-MOB | 78 |
| Szünidei étk. támogatása - októberi felmérés pótigény-MOB | 5 |
| 255/2020 Ipari mosógatógép vásárlása Gond.Kp | 560 |
| Szociális ágazati pótlék 202011-ESZGY | 995 |
| Bérkompenzáció 202007-09ESZGY | 110 |
| Bérkompenzáció 202007-09MOB | 19 |
| Bérkompenzáció 202003-05ESZGY | 74 |
| Bérkompenzáció 202003-05MOB | 32 |
| Kiegészítő támogatás bérre Egyensúlyi Tartalékba MOB | -9 590 |
| Kiegészítő támogatás bérre Egyensúlyi Tartalékba ESZGY | -4 703 |
| 169/2020 ESZGY 2019. évi elszámolás bevétel átvett pénzhez átcsoportosítása | 867 |
| 169/2020 MOB 2019. évi elszámolás bevétel átvett pénzhez átcsoportosítása | 5 657 |

Az államháztartáson kívülre átadásra kerülő működési támogatások jelentős csökkenést mutatnak – 790 e Ft értékben, mivel a kialakult járványügyi helyzet miatt elmaradtak rendezvények, melyek civil szervezetek által kerültek volna lebonyolításra korábbi határozatok alapján

|  |  |
| --- | --- |
| ***Egyéb működési célú támogatások kiadása államháztartáson kívülre*** | ***-790*** |
| 90/2020 Bát-Kom Kft közfeladat ellátási szerződésének VI.módosítás | 100 |
| 229/2020 Egyházak keretösszeg átcsoportosítás-elk.adomány szla | -240 |
| 213/2020 Bátaszéki Székelyek Baráti Köre támogatás-ÁTCSOP:felhalm | -450 |
| 281/2020 ÁTCSOP-felhalmozásra Székelyek Baráti Köre műk.tám | -200 |

A beruházások kiadási előirányzatait 94 682 e Ft-tal szükséges növelni, a bevételi oldalon már említett Free wifi és TOP 3.2.1.-00026 – Önkormányzati épületek energetikai korszerűsítése (iskola) miatt.

|  |  |
| --- | --- |
| ***Beruházások*** | ***94 682*** |
| Free wifi pályázat | 5 025 |
| TOP 3.2.1-00026-Önkormányzati épületek energetikai korszerűsítése Iskola | 90 122 |
| 311/2020 Bát-Kom keretszerződés módosítás | -465 |

A felhalmozási jellegű kiadásoknál a felújításoknál 1 590 e Ft növekedés jelentkezik az eddigi testületi döntések hatásaként, valamint a BÁT-KOM keretszerződésének módosítása miatt, ahol a felszabaduló összeg egy része az egyensúlyi céltartalékba kerül.

|  |  |
| --- | --- |
| ***Felújítások*** | ***1 590*** |
| 223/2020 Hunyadi u. 2/A 1db lakás teljes villamoshálózat korsz. | 1 050 |
| 223/2020 Budai u. 56-58. 1 lakás teljes villamoshál.korszerűsítés | 1 050 |
| 223/2020 12 lakás áramvédővel való ellátása | 500 |
| 223/2020 Budai u. 56-58 megüresedett lakás felújítása | 500 |
| 311/2020 Bát-Kom keretszerződés módosítás | 3 790 |
| Egyensúlyi céltartalékba- Hunyadi u. 2/A elektromos rendszer, lépcsőház felújítása | -3 800 |
| Egyensúlyi céltartalékba - Gondozási központ épület felújítási, illetve bontási munkái | -1 500 |

Az egyéb felhalmozási célú támogatások államháztartási körön kívüli kiadásainak összege 26 111 e Ft, mely összeg jelentős részét az Agrárlogisztikai Központ kapcsán megvalósított beruházáshoz korábban letétbe helyezett jótállási biztosíték visszafizetése, 24 689 e Ft jelenti.

|  |  |
| --- | --- |
| ***- Egyéb felhalmozási célú támogatások államháztartáson kívülre*** | ***26 1116 111*** |
| Jótállási biztosíték TOP 1.1.3.Agrárlogisztikai kp kialakítása | 24 689 |
| 213/2020 Bátaszéki Székelyek Baráti Köre támogatás átcsop műk-re | 450 |
| 281/2020 ÁTCSOP-felhalmozásra Székelyek Baráti Köre műk.tám | 200 |
| BSE felhalm. Támogatás Tao önerő | 772 |

Az általános tartalékok szintje 6 467 e Ft-al, míg a céltartalékok 12 062 e Ft-al növekednek.

Az előző időszak testületi döntéseiről, a tartalékok változásáról szóló kimutatást az 1. sz. tájékoztató mellékletben bemutattuk.

Az önkormányzati intézmények finanszírozásában minimális változás történt, mely az illetménypótlékokhoz és a bérkompenzációhoz kapcsolódik:

|  |  |
| --- | --- |
| ***Önkormányzati intézmények finanszírozása*** | ***81*** |
| Kulturális illetménypótlék 202010-202011 Könyvtár | 117 |
| Kulturális illetménypótlék 202010-202011tartalékba | -117 |
| Bérkompenzáció KÖH 07-09.hó | 40 |
| Bérkompenzáció KÖH 03-05.hó | 41 |

**Bátaszék Város Önkormányzatának költségvetési bevételei és kiadásai a jelenlegi módosítás következtében + 152 315 e Ft-tal módosulnak.**

**Bátaszéki Közös Önkormányzati Hivatal**

Bátaszék Város Önkormányzati Hivatalánál a bevételi és kiadási oldalt 2 tétel érinti 271 e Ft-tal. A Közvetített szolgáltatások ellenértéke növekszik 190 e Ft-al, melynek a kiadási oldalon a párját a dologi kiadások között találjuk meg, valamint itt is jelentkezik a bérkompenzáció 81 e Ft-al, melynek kiadási oldalon a személyi juttatások során ugyanekkora összeget szükséges módosítani.

**Keresztély Gyula Városi Könyvtár**

A könyvtár költségvetését a jelenlegi módosítás csak a bevételi oldalon belül 2 tételben érinti. Az állami támogatásból leigényelt 117 e Ft kulturális illetménypótlék átvezetésre került az intézmény részére finanszírozásként, de egyúttal ugyanez az összeg – 117 e Ft - a tartalék keretbe került áthelyezésre, így a főösszeg változatlan maradt.

**Kérem a Tisztelt Képviselő Testületet, hogy az előterjesztést megtárgyalni, a rendeletet megalkotni szíveskedjen.**

BÁTASZÉK Város Önkormányzat Képviselő-testületének

/2020.(. .) önkormányzati rendelet- tervezete

**Bátaszék Város Önkormányzatának 2020. évi költségvetéséről szóló 3/2020.(III. 11.) önkormányzati rendelet II. számú módosításáról**

Bátaszék Város Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a Magyarország Alaptörvénye 32. cikk (1) bekezdés a.) és f.) pontjaiban és a (2) bekezdésében meghatározott feladatkörében eljárva, az államháztartásról szóló 2011. évi CXCV. törvény 34. § (4) bekezdésében kapott felhatalmazás alapján a következőket rendeli el:

1. **§** A Bátaszék Város Önkormányzatának 2020. évi költségvetéséről szóló 3/2020.(III.11.) önk.-i rendelet (a továbbiakban: 2020.kvr.) 2. – 3. §-a helyébe a következő rendelkezés lép:

**„2. § (1)** Az önkormányzat összesített 2020. évi **költségvetési bevételei** kiemelt előirányzatonként:

Teljes bevételi fő összegét  **1 923 061 E Ft**-ban,

Költségvetési bevételi fő összegét  **1 411 548 E Ft**-ban,

1. önkormányzat működési támogatásai 527 017 E Ft

(a b.) pont szerinti kivétellel)

1. működési és felhalmozási célú támogatásértékű bevétel 378 540 E Ft,

amelyből:

ba) elkülönített állami pénzalapból, 94 969 E Ft

bb) társadalombiztosítás pénzügyi alapjaiból, 0 E Ft

bc) helyi önkormányzattól, 15 392 E Ft

bd) nemzetiségi önkormányzatoktól, 0 E Ft

bf) jogi személyiségű társulástól, 0 E Ft

bg) térségi fejlesztési tanácstól az államháztartás

központi alrendszerén belülről kapott EU-s forrásból

származó pénzeszközből, 214 394 E Ft

bh) a fejezeti kezelésű előirányzat bevételeként

elszámolható összegből, 0 E Ft

bi) központi költségvetés szervtől 25 020 E Ft

bj) egyéb államháztartáson belüli támogatásértékű bevétel 28 765 E Ft

származik,

1. közhatalmi bevétel 333 800 E Ft
2. működési bevétel, 132 267 E Ft
3. felhalmozási bevétel 8 268 E Ft
4. működési és felhalmozási célú átvett pénzeszköz 29 339 E Ft
5. az előző évi működési és felhalmozási célú maradvány átvétele

(amely nem az átvevő költségvetési maradványából származik) 0 E Ft

1. kölcsön 0 E Ft
2. előző évi maradvány /és vállalkozási maradvány alaptevékenység

ellátására történő igénybevétele/ 510 831 E Ft

1. önkormányzatok sajátos bevételei

ja) önkormányzatok sajátos működési bevételei: 0 E Ft

jb) önkorm. sajátos felhalmozási és tőke bevételei 0 E Ft

1. egyéb bevételek 0 E Ft
2. finanszírozási bevételek 0 E Ft

Finanszírozási célú műveletek bevételét **682 E Ft-ban,**

la) a működést szolgáló finanszírozási célú műveletek bevételét 0 E Ft-ban,

lb) a felhalmozást szolgáló finanszírozási célú műveletek bevételét 0 E Ft-ban,

határozza meg.

**(2)** Az önkormányzat összesített költségvetési bevételeiből

a) a kötelező feladatok bevételei: 567 230 E Ft,

b) az önként vállalt feladatok bevételei: 1 248 172 E Ft,

c) állami (államigazgatási) feladatok bevételei: 107 659 E Ft.

**(3)** Az önkormányzat összesített költségvetési bevételeiből

a) működési bevételek: 1 280 181 E Ft,

b) felhalmozási bevételek: 642 880 E Ft.

**(4)** Az önkormányzat önként vállalt feladatait és annak az éves költségvetési kihatását e rendelet **1.3. melléklet** tartalmazza. A kötelezően ellátandó feladatok költségvetési mérlegét a **1.2. melléklet**, míg az állami (államigazgatási) feladatok költségvetési mérlegét a **1.4. melléklet** tartalmazza.

**3. §** Az önkormányzat összesített **2020. évi kiemelt kiadási előirányzatai** az alábbiakban meghatározott tételekből állnak:

Teljes kiadási fő összeg: **1 923 061 E Ft**

A költségvetési kiadások fő összege: **1 902 924 E Ft**

a) működési költségvetés 1 314 213 E Ft

aa) személyi jellegű kiadások: 186 624 E Ft

ab) munkaadókat terhelő járulékok és

szociális hozzájárulási adó: 32 669 E Ft

ac) dologi jellegű kiadások: 314 818 E Ft

ad) ellátottak pénzbeli juttatásai: 16 098 E Ft

ae) egyéb működési célú kiadások: 631 308 E Ft

b) felhalmozási költségvetés 588 711 E Ft

ba) beruházások, 504 294 E Ft

bb) felújítások 49 117 E Ft

bc) egyéb felhalmozási kiadások 35 300 E Ft

c) kölcsönök 0 E Ft

d) egyéb kiadások 0 E Ft

e) tartalékok 134 696 E Ft

f) finanszírozás 20 137 E Ft

**(2)** Az önkormányzat összesített kiadásaiból

a.) a kötelező feladatok kiadásai 584 274 E Ft,

b.) az önként vállalt feladatok kiadásai 1 183 054 E Ft,

c.) állami (államigazgatási) feladatok kiadásai: 155 733 E Ft.

**(3)** Az önkormányzat összesített költségvetési kiadásaiból

1. működési kiadások: 1 264 798 E Ft,
2. felhalmozási kiadások: 658 263 E Ft,
3. működési tartalék 65 987 E Ft,
4. felhalmozási tartalék 68 709 E Ft.
5. finanszírozási kiadások összegét **20 137 E Ft**-ban,

- fejlesztési hiteltörlesztés összegét 0 E Ft-ban,

- fejlesztési kölcsön, lízingdíj törlesztése 843 E Ft-ban,

- működési hiteltörlesztés összegét 0 E Ft-ban,

- likvid hitelek törlesztése 0 E Ft-ban

- értékpapírok kiadásai 0 E Ft-ban,

- államháztartáson belüli megelőlegezések visszafizetése 19 294 E Ft-ban

állapítja meg.

1. finanszírozási célú műveletek kiadását **20 137 E Ft-ban**,

fa) a működés finanszírozását szolgáló műveletek kiadását 19 294 E Ft-ban,

fb) a felhalmozás finanszírozását szolgáló műveletek kiadását 843 E Ft-ban,

állapítja meg.

g) költségvetési hiányát **491 376 E Ft-ban,**

ga) működési költségvetési hiányát 94 637 E Ft-ban,

gb) felhalmozási költségvetési hiányát 396 739 E Ft-ban

állapítja meg.”

**2. § (1)** A rendelet hatálybalépésével egyidejűleg a 2020.kvr. **1.1,1.2,1.3,1.4, 2.1, 2.2, 3, 4, 5, 6.1, 6.2, 6.3, 7** mellékletei és az 5. tájékoztató tábla helyébe e rendelet **1.1, 1.2.,1.3.,1.4.,2.1., 2.2., 3., 4., 5., 6.1., 6.2., 6.3., 7.** mellékletei és 5. tájékoztató tábla lépnek.

**(2)** E rendelet *2020. december……..-jén* lép hatályba.

***B á t a s z é k*** *,* 2020. december 14.

***Dr. Bozsolik*** Róbert  ***Kondriczné dr. Varga Erzsébet***

polgármester  jegyző

A rendelet kihirdetve!

2020. ……………………án.

***Kondriczné dr. Varga Erzsébet***

jegyző

**HATÁSVIZSGÁLAT**

***Bátaszék Város Önkormányzatának 2020. évi költségvetéséről szóló***

***önkormányzati rendelet módosításáról szóló rendelet-tervezethez***

Az előterjesztés az államháztartásról szóló 2011. évi CXCV. törvény 34. § (4) bekezdése értelmében Bátaszék Város Önkormányzatának 2020. évi eredeti költségvetési rendeletének 3. módosítására tesz javaslatot. A módosításban a bevételi és kiadási előirányzatok változása került átvezetésre. A módosítások jelentős része központi költségvetésből, támogatás értékű bevételből, önkormányzati feladatellátáshoz kapcsolódó forrásból származó bevételből származik. A módosítás elkészítésével egyidejűleg hatásvizsgálat történt, melynek a megállapításai az alábbiak:

**Társadalmi, gazdasági, költségvetési hatása:**

Az előirányzat társadalmi és gazdasági hatása jelentősen nem változik, költségvetési hatása viszont megalapozza meg az önkormányzat 2020. évi gazdálkodásának pontosabb végrehajtását.

**Környezeti és egészségügyi következmények:**

Az előirányzat módosításnak sem környezeti, sem egészségügyi következménye nincs sem a szűkebb, sem a tágabb környezetre.

**Adminisztratív terheket befolyásoló hatása:**

Az előirányzatmódosítása az eredeti költségvetéshez képest nem ró további adminisztratív terheket az Önkormányzatra.

**A jogszabály megalkotásának szükségessége:**

Az államháztartásról szóló 2011. évi CXCV. törvény 34. § (4) értelmében az előirányzat módosítást az első negyedévet kivéve, negyedévenként kötelező a helyi önkormányzatoknak átvezetni.

**A jogalkotás elmaradásának következményei:**

Az államháztartásról szóló 2011. évi CXCV. törvény 34. § (4) bekezdés rendelkezéseinek elmulasztása törvényességi felhívást von maga után.

**A jogszabály alkalmazásához szükséges személyi, szervezeti, tárgyi és pénzügyi feltételek:**

A költségvetési előirányzatok módosításával összefüggő előterjesztéssel kapcsolatban közvetlenül személyi, szervezeti, tárgyi és pénzügyi feltételek biztosítására vonatkozó igények nem merülnek fel.

**Előzetes véleményeztetés:** képviselő testület tagjai